Grischun talian

Il Grischun talian, entaifer il chantun enconuschent sco valladas talianas, è la part dal chantun Grischun nua ch'ins discurra talian u lumbard. Il Grischun talian furma ensemen cun il chantun Tessin la Svizra taliana.

En las autras linguas dal chantun ha la regiun num Grigioni italiano (talian), Grisun talian (lumbard) ed Italienischbünden (tudestg).

 Profil 
La regiun sa chatta en la part la pli meridiunala dal chantun e cumprenda ils districts Moesa (a l'ost) e Bernina (al vest), las vischnancas da Beiva (Bivio) en il district Alvra e Bregaglia en il district Malögia. Ella ha ina populaziun da var 15'000 abitants dals quals dapli che 85% discurran talian u savens dialects gallo-italics locals (lingua lumbarda).Artitgel «Verbreitung und Varietäten des Italienischen in der Schweiz» en il Lexicon istoric da la Svizra

Las trais regiuns che furman il Grischun talian vegnan separadas da muntognas ed èn uschia isoladas dal rest dal chantun, ma era ina da l'autra. Causa lur isolaziun e per mancanza da pussaivladads economicas è la depopulaziun adina stada in grond problem. Er ozendi viva e lavura dapli che la mesadad dals Grischuns talians ordaifer lur regiun natala.

L'impurtanza da la lingua taliana en il chantun è sa sminuida durant ils ultims onns, quai surtut en las regiuns las pli lontanas dal Tessin. Ins crai ch'ils motivs per quest svilup sajan l'immigraziun da persunas da lingua tudestga en zonas tradiziunalmain talianas, la derasaziun da meds da massa en lingua tudestga e la mancanza da scolas secundaras talianas en il Grischun.

La Pro Grigioni Italiano, in'organisaziun fundada l'onn 1918 cun la finamira da promover la lingua e cultura taliana en il Grischun, è reconuschida uffizialmain dal Chantun sco represchentanza da la minoritad autoctona da lingua taliana en il chantun.Artitgel «Pro Grigioni Italiano]» en il Lexicon istoric da la Svizra

 Vals e vischnancas 
 Val Vischnancas Abitants(dumbr. 2008) Surfatscha Spessezza Italofons(dumbr. 2000) Mesauc  Mesocco, Soazza, Lostallo, Cama, Grono, Leggia, Roveredo, San Vittore, Verdabbio 7'050 ab. 374,3 km² 18,84 ab./km² 87% Calanca Arvigo, Braggio, Buseno, Castaneda, Cauco, Rossa, Santa Maria in Calanca, Selma 799 ab. 121,02 km² 6,60 ab./km² 78% BregagliaBe la part svizra da la val ed il vitg Malögia en Engiadina. Bregaglia (Bondo, Castasegna, Soglio, Stampa e Vicosoprano) 1'602 ab. 251,45 km² 6,37 ab./km² 78% PuschlavBe la part svizra da la val Brüsch (Brusio), Puschlav (Poschiavo) 4'651 ab. 237,30 km² 19,3 ab./km² 91% SursesBe la vischnanca da Beiva (Bivio), istoricamain da lingua taliana, lingua uffiziala da la vischnanca fin l'onn 2005. Beiva (Bivio) 209 ab. 76,73 km² 2,72 ab./km² 29%  Total 14'311 ab. 1'060,80 km² 13,49 ab./km² 73%

 Litteratura 
 Sergio Savoia, Ettore Vitale: Lo Svizzionario. Edizioni Linguanostra, Bellinzona 2002

 Referenzas 

Category:Regiuns dal chantun Grischun